Ди щIалэхэм я ехъулIэныгъэхэр
БэнэкIэ хуит
Ипщэ федеральнэ округым бэнэкIэ хуитымкIэ пашэныгъэ къыщыхьыным теухуауэ Гулькевичи къалэм щызэпеуащ 1997 — 1999 гъэхэм къалъхуа ныбжьыщIэхэр.
Япэ махуэм килограмм 74-рэ зи хьэлъагъхэм я деж пашэ щыхъуащ ди лъахэгъу Нартокъуэ Ислъам. Ардыдэм жэзыр къыщихьащ Джэрыджэ Артур. ЕтIуанэ махуэм екIуэкIа зэпеуэхэм, килограмм 66-рэ хъухэр зыхэтам, щытекIуащ ЗэкIуу Анзор. Гурдалиев Рэхьим (килограмм 55-рэ), Афэсыжь Аскэр (килограмм 84-рэ), Джэдгъэф Инал (килограмми 120-м нэблагъэ) сымэ дыжьыныр къаIэрыхьащ. Килограмм 66-рэ хъу Ашэбокъуэ Сулеймэн жэз медалыр къихьащ.
